ประกาศคณะกรรมการกํากับหลักทรัพย์และตลาดหลักทรัพย์ที่ กจ. 7/2552เรื่อง หลักเกณฑ์ เงื่อนไข และวิธีการในการอนุมัติ โครงการแปลงสินทรัพย์เป็นหลักทรัพย์\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 5 มาตรา 10 วรรคสอง และมาตรา 12 วรรคสอง (5) แห่งพระราชกําหนดนิติบุคคลเฉพาะกิจเพื่อการแปลงสินทรัพย์เป็นหลักทรัพย์ พ.ศ. 2540 อันเป็นพระราชกําหนดที่มีบทบัญญัติบางประการเกี่ยวกับการจํากัดสิทธิและเสรีภาพของบุคคลซึ่งมาตรา 29 ประกอบกับมาตรา 43 ของรัฐธรรมนูญแห่งราชอาณาจักรไทยบัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ในประกาศนี้(1) "โครงการ" หมายความว่า โครงการแปลงสินทรัพย์เป็นหลักทรัพย์(2) "ผู้มีสิทธิเสนอโครงการ" (originator) หมายความว่า ผู้ที่ประสงค์ให้สินทรัพย์ ของตนเป็นสินทรัพย์ในโครงการแปลงสินทรัพย์เป็นหลักทรัพย์(3) "สถาบันการเงิน" หมายความว่า (ก) ธนาคารพาณิชย์ บริษัทเงินทุน หรือบริษัทเครดิตฟองซิเอร์ตามกฎหมายว่าด้วยธุรกิจสถาบันการเงิน (ข) สถาบันการเงินที่มีกฎหมายเฉพาะจัดตั้งขึ้นซึ่งเป็นสถาบันการเงินตามกฎหมายว่าด้วยดอกเบี้ยเงินให้กู้ยืมของสถาบันการเงิน(4) "สาขาธนาคารต่างประเทศ" หมายความว่า สาขาธนาคารต่างประเทศที่ได้รับอนุญาตให้ประกอบธุรกิจธนาคารพาณิชย์ได้ตามกฎหมายว่าด้วยธุรกิจสถาบันการเงิน(5) "ผู้บริหาร" หมายความว่า ผู้จัดการ หรือผู้ดํารงตําแหน่งระดับบริหารสี่รายแรกนับต่อจากผู้จัดการลงมา ผู้ซึ่งดํารงตําแหน่งเทียบเท่ากับผู้ดํารงตําแหน่งระดับบริหารรายที่สี่ทุกราย และให้หมายความรวมถึงผู้ดํารงตําแหน่งระดับบริหารในสายงานบัญชีหรือการเงินที่เป็นระดับผู้จัดการฝ่ายขึ้นไปหรือเทียบเท่า(6) "ผู้มีอํานาจควบคุม" หมายความว่า ผู้ถือหุ้นหรือบุคคลอื่นซึ่งโดยพฤติการณ์มีอิทธิพลต่อการกําหนดนโยบาย การจัดการ หรือการดําเนินงานของผู้มีสิทธิเสนอโครงการอย่างมีนัยสําคัญ ไม่ว่าอิทธิพลดังกล่าวจะสืบเนื่องจากการเป็นผู้ถือหุ้น หรือได้รับมอบอํานาจตามสัญญา หรือการอื่นใดก็ตามโดยเฉพาะอย่างยิ่งคือบุคคลที่เข้าลักษณะข้อใดข้อหนึ่งดังนี้ (ก) บุคคลที่มีสิทธิออกเสียงไม่ว่าโดยทางตรงหรือทางอ้อมเกินกว่าร้อยละยี่สิบห้าของจํานวนหุ้นที่มีสิทธิออกเสียงทั้งหมดของผู้มีสิทธิเสนอโครงการ (ข) บุคคลที่ตามพฤติการณ์สามารถควบคุมการแต่งตั้งหรือถอดถอนกรรมการของผู้มีสิทธิเสนอโครงการนั้นได้ (ค) บุคคลที่ตามพฤติการณ์สามารถควบคุมผู้ซึ่งรับผิดชอบในการกําหนดนโยบาย การจัดการหรือการดําเนินงานของผู้มีสิทธิเสนอโครงการให้ปฏิบัติตามคําสั่งของตนในการกําหนดนโยบาย การจัดการหรือการดําเนินงานของผู้มีสิทธิเสนอโครงการ (ง) บุคคลที่ตามพฤติการณ์มีการดําเนินงานในผู้มีสิทธิเสนอโครงการ หรือมีความรับผิดชอบในการดําเนินงานของผู้มีสิทธิเสนอโครงการเยี่ยงกรรมการหรือผู้บริหาร รวมทั้งบุคคลที่มีตําแหน่งซึ่งมีอํานาจหน้าที่เช่นเดียวกับบุคคลดังกล่าวของผู้มีสิทธิเสนอโครงการนั้น (7) "ผู้ให้บริการเรียกเก็บหนี้" (servicer) หมายความว่า ผู้ที่ให้บริการเรียกเก็บและรับชําระหนี้ที่เกิดจากการรับโอนสินทรัพย์ที่เป็นสิทธิเรียกร้อง และดําเนินการอื่นใดเพื่อประโยชน์ตามโครงการแปลงสินทรัพย์เป็นหลักทรัพย์ข้อ ๒ ผู้มีสิทธิเสนอโครงการที่จะยื่นคําขออนุมัติโครงการต่อสํานักงาน ก.ล.ต. ต้องมีลักษณะดังต่อไปนี้ (1) เป็นสถาบันการเงิน(2) เป็นบริษัทหลักทรัพย์ตามกฎหมายว่าด้วยหลักทรัพย์และตลาดหลักทรัพย์(3) เป็นนิติบุคคลที่มีกฎหมายเฉพาะจัดตั้งขึ้น(4) เป็นบริษัทจํากัด หรือบริษัทมหาชนจํากัดการยื่นคําขออนุมัติโครงการตามวรรคหนึ่งให้เป็นไปตามข้อ 6 และให้ชําระค่าธรรมเนียมการยื่นคําขออนุมัติโครงการตามอัตราที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมเกี่ยวกับการขออนุญาตเสนอขายหลักทรัพย์ที่ออกใหม่ และการขออนุมัติโครงการแปลงสินทรัพย์เป็นหลักทรัพย์ข้อ ๓ สํานักงาน ก.ล.ต. จะอนุมัติโครงการได้ต่อเมื่อเข้าลักษณะดังต่อไปนี้(1) ผู้มีสิทธิเสนอโครงการมีกรรมการ ผู้บริหาร และผู้มีอํานาจควบคุมที่ไม่มีลักษณะต้องห้ามตามประกาศที่เกี่ยวกับข้อกําหนดเกี่ยวกับกรรมการและผู้บริหารของบริษัทที่ออกหลักทรัพย์ โดยอนุโลมในกรณีที่ผู้มีสิทธิเสนอโครงการเป็นสาขาธนาคารต่างประเทศ ผู้มีสิทธิเสนอโครงการต้องมีกรรมการหรือผู้บริหารที่ดํารงตําแหน่งในสาขาในประเทศไทยที่มีคุณสมบัติตามวรรคหนึ่ง(2) โครงการมีการระบุแผนการเสนอขายหุ้นกู้ไว้อย่างชัดเจน รวมทั้งระบุชื่อและที่อยู่ของผู้ให้บริการเรียกเก็บหนี้ และผู้ให้บริการเรียกเก็บหนี้สํารอง (ถ้ามี)(3) สินทรัพย์ที่จะโอนไปยังนิติบุคคลเฉพาะกิจต้องเป็นสิทธิเรียกร้องไม่ว่าประเภทใด ๆ ของผู้มีสิทธิเสนอโครงการที่ก่อให้เกิดกระแสรายรับในอนาคต หรือสิทธิอื่นใดที่ผู้มีสิทธิเสนอโครงการสามารถแสดงได้อย่างชัดเจนว่าจะก่อให้เกิดกระแสรายรับในอนาคต โดยสิทธิเรียกร้องหรือสิทธิอื่นใดดังกล่าวต้องเป็นประเภทเดียวกันหรือมีความเกี่ยวข้องกัน และผู้มีสิทธิเสนอโครงการแสดงได้ว่าจะไม่เพิกถอนสิทธิหรือกระทําการใด ๆ ที่จะมีหรืออาจมีผลให้สิทธินั้นด้อยลง (4) มีการกําหนดแนวทางและวิธีการลงทุนหรือการหาผลประโยชน์จากกระแสรายรับจากสินทรัพย์ไว้อย่างชัดเจน ในกรณีที่โครงการมีแผนการเสนอขายหุ้นกู้ตามโครงการในกรณีทั่วไป การลงทุนหรือหาผลประโยชน์จากกระแสรายรับจากสินทรัพย์นั้นต้องเป็นการลงทุนในธุรกรรมที่มีความเสี่ยงต่ําและมีกําหนดระยะเวลาการชําระคืนก่อนวันถึงกําหนดชําระหนี้ตามหุ้นกู้ที่กําหนดไว้ในข้อกําหนดสิทธิ และต้องไม่เป็นผลให้กระแสรายรับไม่เพียงพอต่อการชําระหนี้ดังกล่าวได้อย่างครบถ้วน ซึ่งรวมถึงการลงทุนในบัตรเงินฝากหรือตั๋วสัญญาใช้เงินที่ออกโดยสถาบันการเงิน ตั๋วเงินคลัง พันธบัตรรัฐบาล พันธบัตรธนาคารแห่งประเทศไทย พันธบัตรกองทุนเพื่อการฟื้นฟูและพัฒนาระบบสถาบันการเงิน ทั้งนี้ ให้สํานักงาน ก.ล.ต. ประกาศกําหนดรายละเอียดประเภทตราสารที่จะลงทุนหรือวิธีการลงทุนเพิ่มเติมได้(5) มีรายละเอียดเกี่ยวกับการจัดสรรกระแสรายรับที่เกิดจากการรับโอนสินทรัพย์เพื่อชําระคืนเงินต้นและดอกเบี้ยให้แก่ผู้ถือหุ้นกู้ตามโครงการ รวมถึงค่าใช้จ่ายอื่นๆ ที่เกี่ยวข้องกับโครงการตลอดอายุโครงการ รวมทั้งการโอนสินทรัพย์และผลประโยชน์คงเหลือทั้งหมดกลับคืนให้ผู้มีสิทธิเสนอโครงการ ทั้งนี้ โดยต้องมีรายละเอียดตามหลักเกณฑ์ที่สํานักงาน ก.ล.ต. ประกาศกําหนดในกรณีที่นิติบุคคลเฉพาะกิจประสงค์จะขออนุญาตเสนอขายหุ้นกู้ตามโครงการในวงจํากัดหรือเสนอขายต่อผู้ลงทุนในต่างประเทศ ผู้มีสิทธิเสนอโครงการไม่จําต้องมีลักษณะเป็นไปตามวรรคหนึ่ง (1) ข้อ ๔ ในการพิจารณาว่าคําขออนุมัติโครงการใดมีลักษณะเป็นไปตามประกาศนี้หรือไม่ ให้สํานักงาน ก.ล.ต. มีอํานาจดังต่อไปนี้(1) ในกรณีที่ผู้มีสิทธิเสนอโครงการหรือโครงการมีลักษณะหรือรูปแบบเป็นไปตามหลักเกณฑ์หรือเงื่อนไขที่จะได้รับอนุญาตตามประกาศนี้ แต่มีข้อเท็จจริงซึ่งทําให้พิจารณาได้ว่า ความมุ่งหมายหรือเนื้อหาสาระที่แท้จริง (substance) ของโครงการนั้นเข้าลักษณะเป็นการหลีกเลี่ยงบทบัญญัติตามกฎหมายว่าด้วยนิติบุคคลเฉพาะกิจเพื่อการแปลงสินทรัพย์เป็นหลักทรัพย์ หรือประกาศนี้ สํานักงาน ก.ล.ต. อาจไม่อนุมัติโครงการตามคําขอดังกล่าวได้ ทั้งนี้ สํานักงาน ก.ล.ต. ต้องแจ้งให้ผู้มีสิทธิเสนอโครงการทราบถึงเหตุผลประกอบการพิจารณาอย่างชัดเจน(2) ในกรณีที่เข้าลักษณะอย่างหนึ่งอย่างใดดังต่อไปนี้ สํานักงาน ก.ล.ต. อาจผ่อนผันไม่นําหลักเกณฑ์ตามประกาศนี้มาใช้พิจารณาคําขออนุมัติโครงการ หรือไม่นําเงื่อนไขตามประกาศนี้มาใช้บังคับกับโครงการที่ได้รับอนุมัติได้ โดยคํานึงถึงความเหมาะสมและความเพียงพอของข้อมูลประกอบการตัดสินใจลงทุนและมาตรการคุ้มครองผู้ลงทุนเป็นสําคัญ ทั้งนี้ สํานักงาน ก.ล.ต. อาจกําหนดเงื่อนไขให้ผู้มีสิทธิเสนอโครงการต้องปฏิบัติหรืองดเว้นการปฏิบัติอย่างหนึ่งอย่างใดด้วยก็ได้ (ก) ประโยชน์ที่จะได้จากการปฏิบัติให้เป็นไปตามหลักเกณฑ์หรือเงื่อนไขที่จะ ผ่อนผันให้ไม่คุ้มค่ากับต้นทุนของผู้มีสิทธิเสนอโครงการในการปฏิบัติ และมีข้อเท็จจริงที่ชัดเจนซึ่งทําให้พิจารณาได้ว่าหลักเกณฑ์หรือเงื่อนไขดังกล่าว ไม่มีนัยสําคัญสําหรับการพิจารณาอนุมัติโครงการในกรณีนั้น (ข) ผู้มีสิทธิเสนอโครงการมีข้อจํากัดตามกฎหมายอื่นที่ทําให้ไม่สามารถปฏิบัติให้เป็นไปตามหลักเกณฑ์หรือเงื่อนไขที่จะผ่อนผัน (ค) ผู้มีสิทธิเสนอโครงการมีมาตรการอื่นที่เพียงพอ และสามารถทดแทนการปฏิบัติให้เป็นไปตามหลักเกณฑ์หรือเงื่อนไขที่จะผ่อนผันข้อ ๕ ให้สํานักงาน ก.ล.ต. แจ้งผลการพิจารณาคําขอภายในสิบห้าวันนับแต่วันที่สํานักงาน ก.ล.ต. ได้รับเอกสารหลักฐานที่ถูกต้องและครบถ้วนข้อ ๖ เอกสารหลักฐานที่ผู้มีสิทธิเสนอโครงการต้องยื่นต่อสํานักงาน ก.ล.ต. ตามที่ประกาศนี้กําหนด ให้เป็นไปตามหลักเกณฑ์ เงื่อนไข และวิธีการที่สํานักงาน ก.ล.ต. ประกาศกําหนดข้อ ๗ ประกาศนี้ให้ใช้บังคับตั้งแต่วันที่ 31 มีนาคม พ.ศ. 2552 เป็นต้นไปผู้มีอํานาจลงนาม - ประกาศ ณ วันที่ 13 มีนาคม พ.ศ. 2552 (นายวิจิตร สุพินิจ) ประธานกรรมการ คณะกรรมการกํากับหลักทรัพย์และตลาดหลักทรัพย์หมายเหตุ - เหตุผลในการออกประกาศฉบับนี้ คือ เพื่อกําหนดคุณสมบัติของบุคคลที่เป็นผู้มีสิทธิเสนอโครงการและหลักเกณฑ์ในการอนุมัติโครงการแปลงสินทรัพย์เป็นหลักทรัพย์ จึงจําเป็นต้องออกประกาศนี้